Diari Oficial de la Generalitat Valenciana


Sumari del DOGV 5623, del 22-10-2007 (2007/12012)

RESOLUCIÓ de 17 d'octubre de 2007, del director general del Servici Valencià d'Ocupació i Formació, per la qual s'amplia la dotació pressupostària destinada a finançar la concessió de l'ajuda complementària per al manteniment de llocs de treball en centres especials d'ocupació, regulada en l'Ordre de 29 de desembre de 2006, de la Conselleria d'Economia, Hisenda i Ocupació, per la qual es convoca i regula la concessió d'ajudes i subvencions públiques destinades al foment valencià d'ocupació de persones amb discapacitat per a l'exercici 2007, i s'establix un nou termini de presentació de sol·licitud d'aquesta ajuda en l'exercici 2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5623

Data del DOGV
:   22-10-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/12444


Data del document
:   17-10-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda a l'ocupació
    * ajuda pública
    * suport econòmic
    * discapacitat
    * inserció professional
    * creació d'ocupació
    * empresa privada
    * professió independent
    * manteniment de l'ocupació
    * ocupador
    * societat sense fins de lucre

RESOLUCIÓ de 17 d'octubre de 2007, del director general del Servici Valencià d'Ocupació i Formació, per la qual s'amplia la dotació pressupostària destinada a finançar la concessió de l'ajuda complementària per al manteniment de llocs de treball en centres especials d'ocupació, regulada en l'Ordre de 29 de desembre de 2006, de la Conselleria d'Economia, Hisenda i Ocupació, per la qual es convoca i regula la concessió d'ajudes i subvencions públiques destinades al foment valencià d'ocupació de persones amb discapacitat per a l'exercici 2007, i s'establix un nou termini de presentació de sol·licitud d'aquesta ajuda en l'exercici 2007. [2007/12038]  
El 19 de gener de 2007 (DOCV núm. 5432) es va publicar l'Ordre de la conselleria d'Economia, Hisenda i Ocupació, de 29 de desembre de 2006, per la qual es convoca i regula la concessió de les ajudes i subvencions públiques destinades al foment de persones amb discapacitat per a l'exercici 2007.   
Després de la publicació de la Llei 11/2006, de 27 de desembre, de Pressupostos de la Generalitat Valenciana per a l'exercici 2007 (DOCV núm. 5417, de 29 de desembre de 2006), i d'acord amb allò establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es publica el 20 de març de 2007 la Resolució de 9 de març de 2007, de la directora general del Servici Valencià d'Ocupació i Formació, per la qual es donava publicitat a les línies de crèdit i a l'import global màxim destinat a finançar la concessió de diversos programes de foment d'ocupació per a l'exercici 2007, entre els quals figuren en el punt sisé, apartat b) l'ajuda complemetària per a centres especials d'ocupació que tinguen en plantilla personal treballador amb discpacitat de molt difícil inserció, establida en l'article 21.8 de l'ordre de convocatòria (Ordre de 29 de desembre de 2006, esmentada anteriorment).   
Per tot allò exposat, atés el volum de sol·licituds presentades i l'existència de crèdit disponible, i d'acord amb allò establit en la disposició addicional primera de l'Ordre de 29 de desembre de 2006, resolc:   
Primer  
Ampliar en 500.000,00 € la dotació inicial de l'ajuda complementària per al manteniment de llocs de treball en centres especials d'ocupació, que es financia a càrrec del subprograma 322.51, «Foment d'Ocupació» del Servici Valencià d'Ocupació i Formació, codi línia T2240000, establida en el capítol II del títol II, de l'Odre de 29 de desembre de 2006, de la conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2007 (DOCV del 19 de gener de 2007).  
Després de l'increment, la dotació per a aquestes ajudes arriba a un import total de 4.000.000 €, i la dotació total per al Programa de Foment d'Ocupació destinat a persones amb discapacitat per a l'exercici 2007, arriba a un import global màxim de 23.684.863,00 €.  
Segon  
S'obri un nou termini de 10 dies hàbils per a la presentació de sol·licituds de l'ajuda complementària per al manteniment de llocs de treball en centres especials d'ocupació, regulada en el capítol II del títol II, de l'Ordre de 29 de desembre de 2006, de la conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2007 (DOCV del 19 de gener de 2007) que, s'iniciarà l'endemà de la publicació de la present resolució en el Diari Oficial de la Comunitat Valenciana.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant aquest mateix òrgan en el termini d'un mes, computat en el termes abans esmentats, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En el cas que les entitats interessades foren administracions públiques, podrà interposar-se recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada llei, en aquest cas l'esmentat termini comptarà des de l'endemà a aquell en què es reba la comunicacó de l'acord exprés o s'entenga presumptament rebutjat.  
València, 17 d'octubre de 2007.- El director general del Servici Valencià d'Ocupació i Formació: Luis Lobón Martín